Publication: Magyar Közlöny
Issue: MK-2011-132 (Year: 2011, Number: 132)
Era: contemporary
Section: 1978. évi IV. törvény (a továbbiakban: Btk.) 274–277. §-ában meghatározott bûncselekmény elkövetését állapítja
Paragraph Index: 80

(2) A Khrtv. a 14. §-t követõen a következõ 14/A. § és 14/B. §-sal egészül ki: „14/A. § A referenciaadat-szolgáltató a KHR-t kezelõ pénzügyi vállalkozás részére átadja annak a vállalkozásnak a melléklet II. fejezetének 2.1 és 2.4 pontja szerinti referenciaadatait, amely készpénz-helyettesítõ fizetési eszköz elfogadására irányuló szerzõdésben vállalt kötelezettségét megszegte, és emiatt a készpénz-helyettesítõ fizetési eszköz elfogadására irányuló szerzõdését a referenciaadat-szolgáltató felmondta vagy felfüggesztette. 14/B. § (1) A referenciaadat-szolgáltató a KHR-t kezelõ pénzügyi vállalkozás részére átadja annak a vállalkozásnak a melléklet II. fejezetének 2.1 és 2.3 pontja szerinti referenciaadatait, amelynek fizetési számlájával szemben – fedezethiány miatt – harminc napot meghaladó idõszak alatt, megszakítás nélkül egymillió forintnál nagyobb összegû sorba állított követelést tartanak nyilván.

Source: https://magyarkozlony.hu/hivatalos-lapok/2805cccf55791fac4f39daf2fa5e16078aa1b91a/dokumentumok/2b695dfea71dd0d4c2516b88669e654d01a13646/letoltes